**ТАҚЫРЫП. Баланың ақпараттық қауіпсіздігін қамтамасыз ету.**

Компьютер, интернет көмекші бола алады, бір жағынан жасөспірімнің жеке кеңістігіне үлкен қауіп төндіретін ақпараттық қоқыс әкелетін жау болуы да мүмкін.

Ақпараттық қауіпсіздікті қамтамасыз ету – зиянды ақпарат, оның ішінде Интернет желісінде таралатын ақпарат алу арқылы баланың денсаулығына және оның дамуына (физикалық, психикалық, рухани және адамгершілік) зиян келтіру қаупін жоюды білдіреді.

ИНТЕРНЕТ БАЛАЛАР ҮШІН НЕСІМЕН ҚАУІПТІ?  
ҚАУІП ТҮРЛЕРІ:

1. Тыйым салынған заттар мен ұғымдар туралы ақпарат тарататын сайттар (порнография, зорлық-зомбылық, есірткі, тыйым салынған идеология және көптеген т.б.);
2. Ойындар;
3. Құмар ойындар;
4. Форумдар, әлеуметтік желілер;
5. Зиянды тақырып сайттары;
6. Интернетте алаяқтар көп;
7. Шынайы өмірде алдау.

**Жасөспірімдер - қауіп тобында**

Компьютерлік тәуелділік 6 жасар балаларда анықталады. Алайда ол 12-15 жасар жасөспірімдерде аса жиі пайда болады.

* Жасөспірімдік шақ – бұл өмірлік мақсаттар қалыптастыру, моральдық-адамгершілік бағдарлар жасау, әлеуметтік байланыстарды кеңейту кезеңі. Компьютерге тәуелді жасөспірім өзінің қарым-қатынас шеңберін интернетпен шектейді. Салдарынан – өмірлік тәжірибенің болмауы, маңызды мәселелерді шешудегі бойкүйездік, әлеуметтік бейімделудегі қиындықтар.

ӨЗ БАЛАҢДЫ ҚАЛАЙ ҚОРҒАУ ҚАЖЕТ?  
БҮКІЛӘЛЕМДІК ТОРДЫҢ ЖАҒЫМСЫЗ ӘСЕРІНЕН ҚАЛАЙ ҚҰТҚАРУҒА БОЛАДЫ?

Балаларына ақпараттық қауіпсіздікті қамтамасыз ету үшін, АТА-АНА МЫНАДАЙ ЖЕТІ ЕРЕЖЕНІ МҰҚИЯТ ОРЫНДАУЫ ҚАЖЕТ.

БІРІНШІ ЕРЕЖЕ:

Балаңыздың Интернетте немен айналысатынынан хабардар болыңыз.

ЕКІНШІ ЕРЕЖЕ:

Балалардан қандай чаттарға, топтарға, хабарландыру парақшаларына кіретінін және кіммен араласатынын сұрап біліңіз. Қадағаланатын чаттардағы қарым-қатынасын құптаңыз (спорт, музыка сабақтары бойынша сыныптастарымен, достарымен және т.б.) және балалардың тек ортақ чат терезелерінде ғана араласуын талап етіңіз.

**ҮШІНШІ ЕРЕЖЕ:**

Балаларыңызға Интернетте қандай да бір адамға өзі туралы ақпарат бермеуі (мобильді телефон нөмірі, үй мекенжайы, мектебінің атауы мен нөмірі), сондай-ақ өзі мен отбасының фотосуреттерін орналастырмауы тиіс екенін түсінуге көмектесіңіз.

**ТӨРТІНШІ ЕРЕЖЕ:**

Балаңызға оған және сізге белгісіз адамдардан жіберілген файлдарды ашуға болмайтындығын түсіндіріңіз. Бұл файлдарда вирустар немесе зиянды, агрессивті мазмұндағы фото/бейне болуы мүмкін.

**БЕСІНШІ ЕРЕЖЕ:**Балаңызға Интернетте кей адамдардың өтірік айтуы және өзі көрсеткен адам болып шықпауы мүмкін екенін түсінуге көмектесіңіз. Сіздің балаңыз ешқашан өз бетінше, ересектерсіз шынайы өмірде интернет-достармен кездеспеуі керек.

**АЛТЫНШЫ ЕРЕЖЕ:**

Балаларыңызды Интернетте біреу ренжіткен немесе агрессивті сөздерге, кінәлауға, балағаттауға тап болған жағдайда, оларды дұрыс әрекет етуге үйретіңіз. Оларға бұндай жағдайларды Сізге айтуы тиіс екенін және Сіз міндетті түрде көмектесетініңізді айтыңыз.

**ЖЕТІНШІ ЕРЕЖЕ:**

Сіздің үй компьютеріңізде сүзгілеу құралдарының орнатылғанына және дұрыс күйге келтірілгеніне көз жеткізіңіз (бұл жерде Сізге интернет-қауіпсіздік саласындағы маман көмектеседі).

**Баланың компьютерге әуестенуі оның психикалық және физикалық денсаулығы, тұлғалық дамуы және әлеуметтенуі үшін қауіпті бола бастағандығының белгілері.**

* Жасөспірім оның назарын ойыннан басқаға аударуға тырысу кезінде агрессия танытады және Сіздің өтініштеріңізге жауап қатудан қалады.
* Егер Сіз жасөспірімнің компьютерде өткізетін уақытын қысқартсаңыз, ол тұнжыраңқы күйге түседі

.Мектеп оқушысында оқуда және/немесе құрдастарымен қарым-қатынаста қиындықтар туындайды.

* Жасөспірім Сізден желіде қанша уақыт өткізетінін жасырады.
* Жасөспірім компьютерлер мен интернет туралы үнемі ойлайды және айтады, виртуалды шындыққа оралуын қуана күтеді.
* Жасөспірімнің күн тәртібі, тамақтану және ұйқы тәртібі бұзылады.

**КОМПЬЮТЕРГЕ ТӘУЕЛДІЛІКТІҢ СЕБЕПТЕРІ.**

* Баланың түрлі компьютер ойындарынан алуы мүмкін қызықшылықтарға тоймауы.
* Баланың қараусыздығы: бала еркіндікте, себебі ата-ана өз проблемаларын шешуден қолы босамайды.
* Баланың өзін бағалауы тым төмен немесе тым жоғары – шынайы өмірдегі сәтсіздіктер виртуалды өмірге сүңгуге түрткі болады.
* Отбасындағы ересектердің психо-эмоционалдық шиеленіс күйін тудыратын үнемі болатын ұрыс-керістері, олардан бала басқа жаққа қашқысы келеді.
* Сыныптастары немесе құрдастары тарапынан физикалық немесе эмоционалды-психологиялық зорлық-зомбылық.
* Ата-анасымен, сыныптастарымен, құрдастарымен қарым-қатынастың жетіспеушілігі.

**КОМПЬЮТЕРГЕ ТӘУЕЛДІЛІКТІҢ АЛДЫН АЛУ.**

1. Жасөспірімнің әр түрлі жұмысбастылығын қамтамасыз етіңіз (үйірмелер, секциялар, қызығушылықтардың кең таралған спектрін құптау).

2. Ерте жастан бастап үйдегі міндеттерге баулыңыз.

3. Күн сайын балаңызбен сөйлесіңіз. Оның өміріндегі оқиғалардан, қуаныштары мен күйініштерінен, проблемалары мен жетістіктерінен хабардар болыңыз.

4. Барлық қолжетімді құралдар арқылы оның ой-өрісін кеңейтіңіз (бірлескен саяхаттар, көрме, мұражай, театрларға бару).

5. Міндетті түрде жасөспіріснің шынайы өміріндегі – оқудағы, спорттағы, шығармашылықтағы кез келген жетістіктері үшін жігерлендіріп отырыңыз.

**КОМПЬЮТЕРГЕ ТӘУЕЛДІЛІКТІҢ АЛДЫН АЛУ.**

6. Балаңызды компьютерде ұзақ уақыт отырудың оның денсаулығына келтіретін зияндарымен таныстырыңыз (көру қабілетіне зиян, омыртқада проблемалардың пайда болуы).

7. Жасөспірім пайдаланатын компьютерлік ойындарға, бағдарламаларға цензура жүргізіңіз.

8. Жасөспірімге Интернетке бақылаусыз кіруге рұқсат бермеңіз. Онымен бірге белгілі бір сайттарға кіруге тыйым салу жолдарын ойластырыңыз.

9. Компьютерді танымдық және білім алу мақсаттарында пайдаланыңыз.

10. Жасөспірім үшін белгілеген ережелеріңізді өзіңіз бұзбаңыз.